《以予与斯远倡酬诗一卷寄钱伯同运使郎中二首 其二》
宋代·赵蕃

我家怀玉居，盖自南渡初。元无五亩宅，仅保一束书。

不调如释之，何翅十年馀。但有四壁在，倦游亦相如。

况此方病卧，何繇瞻使车。所徯公嚬笑，以为民惨舒。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。